માનવમિત્ર, અમદાવાદ : મગફળી કૌભાંડ મુદ્દે વિપક્ષના નેતા પરેશ ધાનાણીએ રાજકોટમાં શાપર જીઆઇડીસી ગોડાઉનની બહાર પ્રતીક ઉપવાસ પર બેસી આજે સતત ત્રીજા દિવસે ખેડૂતો માટેની તેમની લડત ચાલુ રાખી હતી. રાજયભરમાં ભારે ખળભળાટ જગાવનાર પેઢલા મગફળી કૌભાંડમાં ગઇકાલે પોલીસ દ્વારા નાફેડના ચેરમેનના ભત્રીજા સહિત ૨૨ આરોપીઓની કરાયેલી ધરપકડ બાદ આજે વિરોધપક્ષના નેતા પરેશ ધાનાણીએ સરકાર પર આકરા પ્રહારો કરતાં જણાવ્યું હતું કે, અગાઉ મગફળીના ૫ાંચ જેટલા ગોડાઉન સળગી ગયા તેનો ફોરેન્સિક રિપોર્ટ પણ સરકાર હજુ સુધી જાહેર કરી શકી નથી. ત્યારે પેઢલા પ્રકરણમાં તો દબાણવશ સરકારે માછલીઓની ધરપકડ કરી છે.